පුරාණයේ විසූ ඊජිප්තු ළඳුන් සිය සමාජ බලය පෙන්වීම සඳහා රතු පැහැයෙන් තොල් පාට කළහ. එයටත් පෙර යුගයක සුමේරියානු ළඳුන් පලතුරු යුෂ, හෙනා, මැටි හා කුරුමිණියන් වැනි ස්වාභාවික අමුද්‍රව්‍යවලින් සාදාගත් තොල් ආලේපන භාවිත කරන ලදහ. එතෙකින් නොනැවතී මැණික් ගල් කුඩු කර ඒවා තොල් මත තවරමින් දිදුලන පෙනුමක් ලබාදීමටද උත්සුක වූහ. මුලින්ම තොල් ආලේපනවලට දැඩි කැමැත්තක් හා ආකර්ෂණයක් දක්වන්නට වූ පිරිස ඊජිප්තු වැසියන් විය හැකියි. තද දම් හා කළු වැනි වර්ණ තොල් ආලේපන ඔවුන්ගේ ප‍්‍රියතම වර්ණ විය. මෙම වර්ණ ලබාගත්තේ කුඩු කරගත් කොචිනීල් කුරුමිණියන්ගෙන් ලබාගත් තද රතු ඩයි වර්ගයකිනි. සුප‍්‍රකට ඊජිප්තු රැජින ක්ලියෝපැට්රා තොල් පාට කිරීමට යොදා ගත්තේ තලා ගත් කුරුමිණි යුෂයයි. එසේ වුවද ඔවුන්ගේ තොල් ආලේපන සියයට සියයක්ම සෞඛ්‍යයට හිතකර නොවූයේ තොල් ආලේපන හදා ගැනීමේදී ඊයම් හා අයඩින් වැනි අහිතකර ද්‍රව්‍ය භාවිත කළ බැවිනි.
මුලින්ම තොල් ආලේපන වලට දැඩි කැමැත්තක් දැක්වූයේ කවුරුන්ද ?
ඊජිප්තු වැසියන්